Ау автор зырызхэм глаголым ишъхьэ шъуашэ гущыIалъэм къызэрэщатрэр теориемкIи, практикэмкIи къэбгъэшъыпкъэнэу щытэп. Къэбэртэе лексикографхэм глаголым игущыIалъэ шъуашэу къатрэр масдарыр ары ныIэп. Ащ  шIуагъэу мыхэр иIэх: апэрэмкIэ, глаголым ишъошэ пстэумэ афэмыдэу глаголым иапэрэ мэхьанэ масдарым анахь къабзэу ыкIи анахь икъоу къегъэлъагъо, ятIонэрэмкIэ глаголым иапэрэ шъуашэ къыIэкIэнэжьыгъ, ящэнэрэмкIэ, контекстым нахь кIэрычыгъэ шъуашэу щыт.